Er den ægte?
Ja.
Det fortalte min far i hvert fald min mor.
Hvorfor har du den?
Farfar gav den til farmor, inden han forlod Spanien.
Hun var gravid og ventede mig, -
- og hun så ham aldrig siden.
Den er flot.
Jeg havde aldrig troet, jeg skulle røre en ægte diamant.
- Må jeg prøve den? - Ja.
- Den er din nu, min skat. - Mener du det?
Jeg ved ikke rigtig. Mor havde den altid på den her finger.
Hun sagde, den ikke var ægte.
Din mor hørte aldrig den lyd.
Hvad for en lyd?
Havets lyd.
Da jeg var dreng, -
- var der en radiostation, der spillede havlyde.
De kæmpestore bølger.
Lydene gjorde mig bange.
Hvorfor blev du bange?
Jeg var bange for havets dyb.
For alle de ting, der lever dernede.
Far?
Far...
Vidste du, at når ugler dør...
...så hoster de en hårbolle op?
Du burde ikke gå med hestehale. Det får dig til at ligne en ræv.
Det skræmmer uglerne væk.
Den film har jeg også set.
Tror du ikke på mig?
Engang var der ingenting her.
Kun vand. Saltvand.
Ved du, hvordan det lød?
Og vinden.
Og de to sammen?
Hvad er der derovre?
Hvornår begyndte symptomerne?
Det ved jeg ikke. For nogle måneder siden.
Så må du godt klæde dig på.
Kunne du ikke være kommet noget før?
Det gjorde ikke så ondt før.
Der kommer en sygeplejerske og tager nogle blodprøver.
Godmorgen.
Skal du ikke tage den?
Åbn hånden, og knyt den.
- Er det en ny sprøjte? - Ja.
- Er den ny? - Ja, bare rolig. Den er ny.
- For satan! - Undskyld.
- Har du gjort det her før? - Dine årer er bare svære at finde.
- Vær nu forsigtig. - Det må du undskylde.
Åbn hånden, og knyt den.
Av, for helvede!
- Giv mig sprøjten. - Undskyld, men...
Vær venlig at give mig en sprøjte.
Hvor har du lært det?
- Har du fastet i otte timer? - Hvad mener du med fastet?
- Har de ikke sagt det? - Nej. Det er kraftedeme løgn...
I skal ikke stikke mere i mig.
Lad os nu gå udenfor.
Tak.
Dine øjenlåg er stille, dit hjerte ligeså.
Dine øjenlåg er stille, dit hjerte ligeså...
Hvorfor tager du ikke herfra?
Hvad er det, der holder dig her?
- Fortalte de dig om ulykken? - Hørte du noget?
Jeg hørte kun Luis.
- Drengen længst væk... - Luis.
Luis har det godt. Jeg hjalp ham videre.
Han fortalte mig, at han fortryder og beder om tilgivelse for...
...at han stjal et ur.
Hvad bilder du dig ind?
Du er så ussel. Du ved ingenting. Du kommer og holder os for nar.
- Min søn var ikke nogen tyv. - Lad mig nu forklare...
Gå din vej! Luis, sig, han skal gå. Vis en smule respekt for vores søn.
Hai har spurgt efter dig.
Sig til ham, jeg kigger forbi i morgen.
Hejsa.
- Far, jeg har prøvet at ringe til dig. - Undskyld, jeg kommer for sent.
Tag din taske. Er I klar?
Tak for hjælpen, Lili. I morgen klokken fem, okay?
Sig farvel til Lili.
- Og til Li. - Hej hej.
Fisk smager forfærdeligt. Vi får altid det samme.
Hvad kunne du så tænke dig?
En hamburger med pomfritter...
...og en chokolademilkshake.
Så gerne.
Og til fruen?
Spejlæg med pølser -
- og en kartoffelomelet med creme og kanel.
En hamburger.
Og se lige alle de pomfritter.
Pomfritter mig her, der og alle vegne.
Og en stor chokolademilkshake.
Hvad kunne De tænke Dem, frøken?
- Spejlæg. - Spejlæg...
- Med pølser til. - Pølser...
Og en kartoffelomelet.
- Kartoffelomelet... - Med creme og kanel.
Så er der serveret.
- Hvad fik I til frokost? - Ris med kylling.
Far, vidste du, -
- at hvis en astronauts dragt punkterer, så eksploderer den?
I morgen beder jeg Lili om at lave noget andet til jer.
- Det er ikke Lili, der laver mad. - Så siger jeg det til Jung.
Det er på grund af tyngdekraften.
Hold op med at sparke til bordet, Mateo.
Og lad være med at proppe så meget i munden.
Jeg har sagt det tusind gange. Tusind gange.
Lad nu være med det griseri. Tag det ind i munden igen.
Ind i munden med maden, Mateo. Kom så.
Det skal være nu!
- Vil du have mere mælk? - Nej.
Hold så op.
Rejs dig fra bordet, og gå ind på dit værelse.
Du skulle gå ind på dit værelse, ikke skylle tallerkenen af.
Hvad er der i vejen?
Jeg har tisset i bukserne.
Jeg skal nok vaske dem i morgen, far.
Ja?
Lige et øjeblik.
Gider du ikke skrue lidt ned?
Skru ned for musikken, og lad være med at synge.
Ja, jeg er her. Det må du undskylde.
Ja, de har ringet fra kirkegården igen.
Nej, der skal opføres et indkøbscenter.
Lige oven på far.
De har tilbudt et pænt beløb.
De tilbyder et pænt beløb.
De sørger for kisten og det hele.
Det er et godt tilbud.
Der er alligevel ingen, der kan forhindre det.
Vi bør helt sikkert få ham kremeret.
Okay, lad os gøre det sådan.
Ja, okay. Jeg ringer til dig.
Okay, i næste uge.
Du må have det.
Vi tales ved.
- Hvem er det, der skal kremeres? - Ikke nogen.
Du skal ikke lyve.
Nu skal jeg give dig thai-massage.
Hvem er det?
- Hvis du ikke fortæller mig det... - Det er min far!
Han skal kremeres.
- Hvem af jer ligner ham mest? - Aner det ikke.
Jeg kan ikke huske, hvordan han så ud.
Giv mig et kys.
Jeg skal af sted.
Jeg skal altså af sted.
Hold så op. Hvad fanden laver du?
Dit røvhul.
Hun er syg i hovedet.
Hvor er de andre? Jeg mødte Chinaza på vejen herhen.
- Hvor? - I El Fondo.
Jeg sendte idioten tilbage.
Hvor er Cheikh og Mamadou?
Hvis du ikke har styr på dem, er vi på røven.
Jeg har jo sagt, de ikke må sælge her. Det er forbudt område.
Forstået? Forstår du, hvad jeg siger?
Der er for helvede ingen, der køber noget dernede.
Jeg hører også, at du er begyndt at sælge stoffer.
Drenge, pak sammen. De er på vej.
Pas på panserne. Se at komme væk.
Der er noget, jeg skal vise dig. Hjemme hos mig.
Hjemme hos dig? I guder...
Den sidder fast.
Man kan ikke få den op.
Tak, Ige.
Det nytter ikke at sætte prisen ned, hvis ingen vil have dem.
Er de alle sammen sådan?
De fleste af dem.
Det har været en elendig måned. Du må tale med kineserne.
Måske kan jeg skaffe paraplyer.
Hul i det. Det regner sgu da aldrig her.
Jo, det gør da.
- Kan du sove for den lille? - Det er der ingen af os, der kan.
Dæmp jer lige lidt. Jeg har gæster.
Hvem har lavet den her? Er det dig?
Hvem har lavet det lort? Ville du selv gå med sådan en lortetaske?
Det fører ingen steder at lave kopivarer. Det er nu eller aldrig.
20 bygningsarbejdere til 1.300 euro stykket...
Det er mange penge.
- Jeg må tænke over det først. - Det er derfor, vi er på røven.
Vi mister aftalen med Mendoza.
Hvad så med arbejderne? Skal de blive ved med at lave det her lort?
Jeg aner ikke, hvad I taler om, men I må gøre noget i en fart.
Jeg gider ikke blive ved med at sælge ragelse.
- Den nar må kunne bruges til noget. - Den nar har gjort mere, end du har.
Det er til din ven i politiet.
Har du talt med Mendoza?
Ja. Min bror har forbindelse til et byggeri i Badalona.
De har brug for en masse arbejdere. Hvor mange penge er der?
Hvor mange?
Der er ikke noget at grine ad, Hai. Hvor mange er der?
Hvad går der af dig? Det er en kilden sag, og jeg har familie.
Vi er ikke hjemme i Kina.
Tak, det ved jeg.
Hvorfor tog du så hertil?
Fordi jeg elsker dig.
Du er en stærk mand.
En betydningsfuld mand.
Elsker du mig?
Sig, du elsker mig. Jeg ved, du elsker mig.
Hvor mange gange har jeg sagt det til dig? Taler jeg måske kinesisk?
- Jeg har forklaret dem det... - De må ikke sælge derhenne, Uxbal.
Ellers må du sgu lære at tale afrikansk.
Du må også gerne bede dine folk om at slappe lidt af.
Det er det, jeg betaler dig for.
Hør her, Uxbal. Vi to har kendt hinanden et godt stykke tid.
Men næste gang du kvajer dig, er du færdig.
Forstået?
Er det feset ind?
Okay, sig frem.
For oktober og november.
Næste gang de betaler for sent, så knalder jeg dem.
Forstået? Eller skal jeg oversætte?
- Far er kommet hjem. - Mor hentede os på bare fødder.
Jeg tog også mine sko af.
- Hvad så? - Hvad så hvad?
- Hvorfor var du ikke hjemme? - Jeg kan jo ikke være begge steder.
Mor laver spaghetti.
Sluk fjernsynet.
Sæt jer og spis.
Hvorfor løber bruseren?
Ikke én af dine skjorter var strøget. Fin måde at stryge på, ikke?
Kom nu og spis.
Lili ringede og var bekymret.
Vi aftalte, at du skulle sige til, hvis du ville hente ungerne.
Undskyld, men der var en kunde, der aflyste.
Så skal du ringe til min mobil.
Vil du have noget omelet? Den er med æblestykker.
Det er ligesom en kartoffelomelet, bare mere saftig og sød.
- Skal du ikke have noget at spise? - Nej, jeg er ikke sulten, skat.
Miguels datter fortalte, at de var ude at køre, -
- da en motorcykel overhalede dem som død og helvede.
Så Miguel råbte: "Jeg håber, du dør!"
Fem minutter senere så de motorcyklen ligge på vejen, -
- og ham fyren lå helt smadret i en blodpøl.
Miguel var så rystet, at han måtte på hospitalet.
Fatter ikke hvorfor. Hvis nogen gjorde sådan noget mod mig...
Ti stille. Marambra, ti stille.
Hvis du lod være med at knevre, ville du måske få lidt appetit.
Vær sød at slukke den cigaret.
Og tag foden ned fra bordet, mens vi spiser.
Har du lyst til at blive og se en film, mor?
Klokken er mange, skat.
Hvordan får jeg dig til at holde op med at tage dem med til begravelser?
Det er derfor, Mateo stadig tisser i sengen.
Det er længe siden sidst.
De siger noget andet. Bare fordi du har forældremyndigheden...
Er du her for at se dine børn eller for at afhøre dem?
Mor, spaghettien smager ikke af noget.
- Du har da spist den alligevel. - Gå.
Gå med dig. Lad os spise færdig i fred.
Jeg må hellere smutte.
Vi ses, min skat.
Hav det godt, lille skat.
Marambra...
Undskyld. Du klarede det fint.
- Klarede jeg det fint? - Ja.
Jeg vil skide på din bedømmelse. Jeg er ikke nogen hund.
- Du har vendt børnene mod mig. - Nej, det klarer du helt selv.
Det er, som om du ikke under mig at være glad.
Det er kun sammen med dig, at jeg ikke føler mig ovenpå.
Kan du huske, hvordan det gik, sidste gang du følte dig ovenpå?
Skal jeg minde dig om det?
Du behøver ikke minde mig om det.
Hvad griner du ad?
Jeg griner i det mindste. Og jeg kan lide at se folk smile.
Jeg er glad, hvis jeg er glad, og trist, hvis jeg er trist.
Jeg ville bare så gerne...
Jeg elsker dig.
Jeg elsker dig, sagde jeg.
Ja, i lige måde.
Du har ikke nogen penge, vel?
- Har du ikke lidt mere? - Nej.
- Nu sælger du jo graven... - Hvem har fortalt dig det?
- Tito. - Hvornår har du talt med ham?
Nu skal du ikke begynde. Jeg gav ham massage. Han havde ondt i ryggen.
Det er ikke en grav, det er en niche.
Men...
Jeg havde jo ikke fået at vide, at jeg skulle faste.
Og...
...det kan jo være en teknisk fejl.
Nej, beklager. Fasten er bare en formalitet.
- Hvad så nu? - Hvabehar?
Hvad...
Jeg vil gerne vide, hvad der skal ske.
Det kommer an på, hvordan din krop reagerer på kemoterapien.
I dit tilfælde er der gået så lang tid, -
- at metastasen har bredt sig fra prostata til knoglerne og leveren.
Og det betyder...
Men hvor længe? Sådan cirka hvor længe?
Med medicinsk behandling kan vi fastholde din livskvalitet -
- i et par måneder.
Måneder?
Far, jeg har lært et trick.
Tænk på et land, der begynder med D.
Far, se på mig.
- Er du klar? - Ja.
Tænk så på et dyr, der begynder med I.
"Flodhest" begynder ikke med I.
- Er du færdig? - Ja.
Du tænkte garanteret på igler i Danmark.
Hvordan kunne du vide det?
Far, hvordan staver man til "beautiful"?
- Ligesom det udtales. - Med i?
Biutiful.
Nej, du skal ikke være bekymret.
Bare hent børnene, og tag dem med hjem til dig.
Det ved jeg ikke.
Indtil jeg bliver løsladt. Om et par dage, vil jeg tro.
Det er småt med penge.
Vi stopper med at lave tasker og kopiere film.
Du havde ret.
Byggeriet er en god forretning.
Arbejderne må hellere fortsætte med at arbejde for Mendoza.
Betal arbejderne det, vi aftalte.
Det vil du ikke fortryde. Vi giver dem en hånd.
Det er også sikrere for os. Der er mange penge at tjene.
Uxbal bad mig om penge til varmeovne i pakhuset.
Folk skal ikke ligge og fryse nede i kælderen.
Okay, jeg skal se, hvad jeg kan gøre. Hvor skal du hen?
Jeg er nødt til at tage hjem.
Kom du op at slås på grund af en neger?
Hvad måtte du af med i kaution?
Jeg skal nok betale dem tilbage, så hurtigt jeg kan.
Pyt med det. Jeg trækker dem fra pengene, vi får for fars niche.
Er det faldet på plads?
Vi skal bare underskrive papirerne fra kirkegården, så får vi pengene.
Men først må vi kremere ham. Derefter kan vi gøre, hvad vi vil.
Vi kan begrave ham sammen med mors aske. Så sparer vi penge.
Se lige de ting her.
Forsigtig, det er fars papirer.
Hvordan går det med kineserne på byggepladsen?
Mendoza er godt gal i skralden.
De fleste aner ikke en skid om byggeri.
Ingen af dem taler spansk, og de ligner alle sammen hinanden.
Har du fortalt Marambra om kirkegården?
Nej.
Altså...
Hun ringede til mig på et tidspunkt. Hun ville vistnok have fat i dig, -
- men jeg fortalte hende ikke noget. Jeg har ikke set hende længe.
Uxbal?
Tag dem her.
- Det er ikke nødvendigt. - Jeg må vide, hvad min søn sagde.
Dagen inden ulykken havde vi skændtes.
Det var det sidste, jeg...
Din søn kom fredfyldt herfra. Han var bange, så jeg hjalp ham.
Han fortalte mig, hvor han havde gemt dit ur.
Hvor?
Bag det ene ben under sin seng.
Ja.
Det gør mig frygtelig ondt.
- Hvem er det? - Det er mig.
- Jeg troede først, du kom i morgen. - Jeg kom lige forbi, så...
Kom ind.
Tak for hjælpen med ungerne. Jeg kan godt tage dem med nu...
Stille.
- De ligger og sover. - Hvad har du sagt til dem?
At du var hos din bror. At det var noget med arbejdet.
Jeg henter dem i morgen, inden de skal i skole, okay?
Du må gerne blive her.
Jeg kan lave kaffe eller te.
Der er også vin.
Du skal ikke se sådan på mig. Jeg er ikke begyndt at drikke.
Jeg åbnede den for en venindes skyld. Kan du huske Laura?
Værsgo.
Tak.
- Gjorde de dig fortræd? - Nej, det går.
Ana fortalte mig om noget, hun havde drømt.
I var kommet hjem til lejligheden, og så var soveværelset fyldt med sand.
Som en klit, der nåede næsten helt op til loftet.
Du klatrede op på toppen og begyndte at grave...
Så spurgte jeg hende, hvor Mateo var.
Det vidste hun ikke...
...men hun troede, han lå begravet under sandet.
Hvorfor går du?
Bliv her.
Jeg tror, du vil se anderledes på mig.
Det er nok ikke nogen god ide.
- Vi ved begge to, hvad der vil ske. - Her er plads til os alle sammen.
Man kan se havet fra køkkenet.
Så kan vi spise morgenmad sammen, ligesom i gamle dage.
Jeg kan riste brød til dig...
- Ti nu lige stille et øjeblik. - Børnene har brug for mig.
De skal ikke vågne op til en ny far hver weekend.
Det pis fyrer du af hver gang.
Det handler ikke kun om børnene. Jeg har brug for dig.
Jeg er ikke faldet i en eneste gang på fem måneder.
Giv mig en chance, min elskede.
Det har du sagt så tit.
Jeg har ikke været manisk i lang tid. Jeg har forandret mig.
Tager du dine piller?
Du sagde, jeg skulle stoppe, da jeg skulle amme Mateo.
Du går så meget op i det med de skide piller.
Lægen har jo sagt, at du skal...
Han ville sige hvad som helst for at slippe af med mig.
Intet af det lort kan kurere mig for at være maniodepressiv.
- Nu prøver jeg med en lyskasse. - Med en hvad?
Lyskasse. Den er fantastisk.
Og meget billigere end medicinen. Vil du se den?
Kan du se?
Er det ikke fantastisk?
Jeg begyndte på det for et par måneder siden.
Jeg har det vidunderligt. Men ikke på samme måde som før.
Det er noget andet nu. Jeg føler mig normal.
Ligesom alle andre.
Nej, lad være, Marambra.
Nej, lad være...
Lad så være.
Det gør ikke noget.
Du er meget træt.
- Og jeg er også blevet gammel. - Du er ikke blevet gammel.
Det er mig. Henne på politistationen...
...kunne jeg ikke holde op med at tænke på...
...at finde sammen med dig og børnene igen.
Børnene og jeg har brug for...
Kan du huske, dengang vi kneppede i det lille skab?
Jeg var lige kommet til Barcelona, og du besøgte mig på arbejdet.
Du tog mig i skabet.
Og så kom indehaveren og opdagede os...
Op med jer!
Klokken er halv syv. Der er brød og te udenfor.
Kom så!
Jeg skal altid finde mig i alt muligt pis.
Der er fire mindreårige. Jeg betaler ikke forud.
Hvis vi bliver inspiceret, hvor skal jeg så gemme så mange kinesere?
Det er vores eneste betingelse, Mendoza.
Jeg betaler ikke, før jeg ved, om de duer til noget.
Det er sådan, vi altid gør. Ikke, Uxbal?
En uge på prøve.
Halvdelen af dem er jo syge og forkølede.
De har sgu aldrig set et bor før i deres liv.
Det holder ikke ligefrem omkostningerne nede.
Omkostningerne?
Okay.
Alternativet er, at du må hyre overenskomstdækkede arbejdere.
Når du så har regnet på det, kan du ringe til mig.
- Hvornår skal I have pengene? - Om en uge fra i dag.
Hold op med at ligne en skræmt skævøje. Jeg skal nok betale.
Men så vil jeg også have papirerne senest fredag.
Okay, okay.
- Det er en aftale. - Godt.
Hvor længe skal vi være her?
Det ved jeg ikke. Et par dage.
Må jeg invitere Lili?
Den er tung. Jeg kan ikke bære den mere.
Det lugter forfærdeligt.
Måske skulle jeg kyle fisken ud. Den er blevet tøet op igen og igen.
Man skal ikke røre køleskabet i bare tæer. Især ikke hvis gulvet er vådt.
Strømmen kommer og går.
Trappen er strid, ikke?
Nabokonen siger, at trappen hjalp hende af med hendes vom.
Som om jeg ikke kunne se, hun blev opereret. Hun fik opereret maven, -
- og de trak huden så højt op, at navlen endte heroppe.
Lægen måtte lave en falsk navle på hende.
Herregud...
Det er ærgerligt med strømmen, når jeg lige havde købt is.
Har I smagt mangoen? Den er pragtfuld. Der er også chokolade.
Ana, hent nogle skeer.
Lad os se. Jeg har købt den med cookies til dig.
- Den er smeltet. - Den smager bedst på den måde.
Mums.
Her.
Er det chokolade?
Du skal ikke være ulækker.
Forsigtig.
Skal vi ikke tage en tur på landet på Anas fødselsdag?
Bare en weekend eller lørdagen.
- Jo. Hvorhen? - Det ved jeg ikke.
Til Pyrenæerne. Ungerne har aldrig set sne.
De har aldrig været uden for det her kvarter.
Vi kunne tage på telttur. Det var en af mine venner.
Nej, så vil jeg hellere have en hund. En lille en.
Nej, skat. De skider dagen lang og koster en formue.
Det er meget sjovere at komme lidt væk. Lad mig få noget.
Den skal jeg smage.
- Hvad er det, du laver? - Vil du smage?
Brug dog en ske. Lad være med at være så klam.
- Smager det ikke godt? - Vil du gerne prøve?
Gør det bare.
Stik hånden derned.
Kom nu.
- Smager det ikke godt? - Hold nu op.
Du skulle nødigt snakke. Kan du ikke huske, hvordan du friede til mig?
Hvad gjorde han?
Hvis du skal fortælle historien, så fortæl om det blik, du sendte mig.
Du med dit blik. Jeg havde ikke engang set dig.
Havde du aldrig set mig? Det er mig, der fortæller historien, ikke dig.
Den dag, jeg mødte jeres far til en fest, sagde han, -
- at jeg havde den smukkeste næse, han nogensinde havde set.
Og naturligvis troede jeg på ham.
Så tog han min hånd for at spå mig om fremtiden.
Han sagde, jeg ville blive gift med en helt utålelig mand, -
- men at jeg ville blive elsket meget højt.
Han havde sikkert brugt det trick på mange piger, men det virkede på mig.
Han sagde, at det ikke ville gå i opfyldelse, hvis jeg slap hans hånd.
Og lige med ét, før det gik op for mig, -
- løftede han min hånd op til sin næse -
- og stak min finger ind i det ene næsebor.
Han pillede en bussemand ud og lagde den i min hånd, -
- for så ville jeg altid have en del af ham hos mig.
En helt sort en med hår i. Den var vildt klam.
Så du skal nødigt snakke.
Det passer ikke. Tror I, jeg kunne finde på sådan noget?
Hvad vil du?
Kommer du for at sige undskyld?
Penge? Du skal fandeme ikke give mig penge.
Sig undskyld til dem også.
Bare det at se dig... Hvis du ikke havde børn, ville jeg slå dig ihjel.
De vidste, hvad de gjorde.
De har ingen opholdstilladelse, og de solgte stoffer.
Ekweme og de andre vidste, de ikke måtte være her.
Politiet vil ikke acceptere det.
Forstår du det?
Tag de forpulede penge.
Hvad med mig? Hvad skal jeg stille op med den lille?
Det ved jeg ikke, Ige.
Her, drik det her.
Hvordan har din kone det?
Fint. Bedre.
- Og børnene? - Børnene har det godt.
Hvad med dig selv?
Du er ved at dø.
Det ser sådan ud.
Spyt.
Hvordan ser dit liv ud?
Er du parat til at sige farvel?
Ja, det tror jeg. Jeg arbejder på det.
Det tror du? Du skal være sikker.
Få styr på dit liv. Du må ikke efterlade nogen løse ender.
Jeg vil ikke dø, Bea.
Jeg er bange for at lade børnene i stikken.
Tror du, det er dig, der drager omsorg for børnene?
Vær nu ikke naiv, Uxbal. Universet drager omsorg for dem.
Ja, men universet betaler ikke huslejen.
Da jeg var på Anas alder, -
- døde min mor. Jeg kan knap nok huske hende.
Min far døde, uden at jeg nogensinde havde mødt ham.
Det skal ikke ske for mine børn.
Så fortæl dem det. Fortæl dem det hele.
De døde får aldrig fred, hvis de står i gæld til de levende.
Hvorfor sker det for mig? Bliver jeg straffet?
Du kan give op og give slip, -
- eller du kan bide dig fast, som dumme mennesker gør.
Det er en lang, udmarvende rejse, Uxbal.
Døden er ikke altings ophør, det ved du.
Jeg skal ikke dø, Bea.
Nej.
Jo, du skal dø.
Jeg kan se det, og jeg kan ikke ændre på det.
Få styr på dit liv, Uxbal. Det er det eneste, der er vigtigt.
Kemoterapi er gift.
Hvad har du spist til morgenmad?
Kaffe med mælk.
Du har altid været sådan en køn dreng.
Kan du huske, hvad jeg sagde, den dag vi mødte hinanden?
At vi har fået vores gave gratis, -
- og at vi skal give den videre ligesådan.
Værsgo.
Giv dem til børnene, når det bliver nødvendigt.
- Hvad er det? - Til beskyttelse.
Når du må forlade dem, -
- skal du give dem en hver.
Han sagde, han følte sig som et hav af mudder indeni.
At hans øjne føltes som gele, -
- og at hans hår var i brand.
Op med jer. Klokken er halv syv.
- Hvor mange varmeovne kom Uxbal med? - Seks.
Hvordan har Ana det?
Hej, Lili.
Hvordan går det?
Varmeovnene skulle gerne sørge for, I ikke fryser.
Ana har det fint. Hun vil gerne se dig.
Vi er flyttet ind hos hendes mor, og hun savner dig.
Jeg savner også hende. Hun elsker at lege med Li.
Uxbal, Hai vil tale med dig.
- Vi ses, Lili. - Hej. Sig hej.
Ikke én dag mere.
Hvis I vil lade dem sy 16 timer i døgnet og udnytte dem...
- Udnytte dem? - Ja, udnytte dem.
Er du klar over, hvad de tjener i Kina?
En halv dollar om dagen.
Millioner af kinesere ville sutte pik på mig for at få lov at være her.
Du glemmer, at det var mig, der forhandlede løn for dem.
Og jeg kan se nedenunder, at de tydeligvis ikke får en skid.
Men det rager ikke mig.
Bare giv mig min andel. Vi havde aftalt...
Aftalt hvad?
Dit dumme svin!
Det er mine penge, dit svin.
Det er mine!
Det er mine penge, for helvede! Mine!
Forpulede blodsuger. Det er min skyld, I ikke sulter.
Det er min skyld, de skide kinesere har arbejde.
Det er min skyld, I to ikke sidder i spjældet.
Hvis ikke I giver mig halvdelen af Mendozas penge, så sværger jeg...
Hvad vil du så gøre? Hvad bilder du dig ind?
Du vender alting til din egen fordel.
Uxbal...
De udviser mig i morgen. Du må blive her hos Samuel.
- Vi bliver her ikke uden dig. - Samuel er spanier...
Samuel er senegaleser ligesom mig. Vi tager med dig tilbage.
Vi skal nok finde sammen igen. Vi er stadig unge.
Bliv her.
Bliv her hos ham, og få en uddannelse.
Tag arbejde på kyllingefabrikken. Jeg skal nok sende dig penge.
Om så jeg hugger hovedet af en million kyllinger, -
- får vi aldrig råd til et hus her. Vi hører ikke til her.
Hvorfor skulle du tage tilbage til Senegal?
Der er slet ikke noget arbejde at få.
Der kom en politimand forbi.
Han sagde, vi bliver sat på gaden. Alle sammen. Vi har til på mandag.
Det skal Uxbal nok tage sig af.
Jeg stoler på ham.
Jeg har allerede talt med ham.
Lad ham hjælpe os.
Hejsa.
Hvorfor ser du så muggen ud? Hvad er der sket med dig?
Hvorfor gjorde I det? I havde ikke behøvet at gå så vidt.
Var det derfor, du bad mig komme? For at give mig en skideballe?
Hvad kunne jeg stille op? De gør, hvad fanden der passer dem.
Hvad havde du regnet med?
Var du den eneste, der ikke vidste, at de solgte stoffer?
Jeg havde advaret dig, Uxbal. Vi var nødt til at stoppe de negere.
Der er ikke penge nok til alle. Skulle jeg leve af min usle løn?
Eller vil du stjæle fra mig?
De bliver udvist. Der er kvinder med små børn...
- Du er sgu ikke Moder Teresa. - Du ved, hvad jeg mener.
Det er dig, der udnytter dem, så fri mig for dit pis.
Jeg udnytter dem ikke. Jeg hjælper dem med at få arbejde.
Mod betaling, som alle andre.
- Er der noget, I vil have? - Nej tak.
Kan du huske Victor, Julias søn?
Han flyttede til Murcia for at tæmme tigre i et cirkus. Han fodrede dem.
De dansede og slikkede ham i ansigtet.
Jeg så forestillingen sammen med min datter.
Hun ville have en tiger med hjem. De virkede rigtigt glade for ham.
I sidste måned mødte jeg hans mor.
En af tigrene havde flået ansigtet af ham og dræbt ham.
Han fodrede dem hver dag. Hver eneste dag i seks år.
Men han begik én fejl.
Det er farligt at stole på en mand, der sulter.
Især hvis hans børn også sulter.
- Det har intet med sagen at gøre. - Hvad er det så, du snakker om?
Du må hjælpe Ekweme. Han bliver udvist, for helvede.
Jeg sidder ikke i parlamentet. Jeg kan ikke hjælpe dig.
Jeg kan sgu ikke blive ved med at lege FN.
Jeg har en datter, jeg skal forsørge. Forstår du det?
Pas godt på dig selv, Uxbal.
Eller tag en brusetablet. Kinesermad kan være meget stærk.
De skævøjer er så mange, -
- at de ender med at sidde på flæsket, mens vi gnasker ris.
Far, vidste du, -
- at når ugler dør, så hoster de en hårbolle op?
Nej, det vidste jeg ikke. Ikke så højt, du vækker mor.
Far, er mor vred på os?
Nej.
Hvem er det?
- Din farfar. - Lad mig se.
Det var det sidste billede, der blev taget af ham, inden han rejste.
Min mor gik altid med det i sin pung.
Hvor rejste han hen?
Til Mexico.
- Han rejste ikke, han flygtede. - Hvorfor flygtede han?
Fordi farfar ikke kunne holde mund.
Og dengang henrettede Franco dem, der ikke kunne holde mund.
Som 20-årig forlod han Spanien for at undgå dødsstraf, -
- men døde to uger senere i Mexico af lungebetændelse.
Elskede du ham meget højt?
Det ved jeg ikke. Jeg har aldrig mødt ham.
Det er noget møg ikke at have en far.
Hvornår skal vi op og se sne? Mor siger, vi skal med toget.
- Helle for vinduespladsen. - Okay.
Hvis vi skal op i sneen, -
- så må I spare på kræfterne, for der er masser at lave.
Nu skal vi sove.
Forsigtig, den er tung.
Den er sgu forseglet med zink.
Stik mig hammer og mejsel.
Han er sgu balsameret.
Vi tager den sådan her.
...anbragte de jordiske rester af Mateo Gama Fernandez -
- under departement 27 Sant Josep anno 1966.
Udmærket. Alt er i orden.
Jeres far døde i Mexico.
Det var derfor, han blev balsameret, inden man sendte ham hertil.
Jeg fortæller jer det, fordi formaldehyd bevirker, -
- at kremationen kan tage noget længere tid.
Liget vil blive kørt til Montjuic-krematoriet.
Jeg formoder, I ønsker at få en urne.
Hans personlige ejendele. De lå i kisten.
Må vi se liget?
Hvis De ønsker det, men folk vil normalt ikke...
Men i så fald ringer jeg til Montjuic med det samme.
Tony, vær venlig at lukke posen op, så afdøde kan identificeres.
Undskyld, døren stod åben.
Jeg kommer igen om lidt.
Køleskabet har det med at brumme, -
- men hvis du slår på bagsiden, så holder det op.
Der er varmt vand, -
- men det er bedst, du venter med at gå i bad til efter 10.
Det var vist det hele.
Børneværelset.
I kan bo herinde, hvis I vil.
Huslejen er betalt for de næste par måneder.
For satan...
Er du?
Er du okay?
Jeg vidste ikke, du havde kunder til massage midt om natten.
Du gjorde mig forskrækket.
Du skulle se himlen.
Den er spækket med stjerner.
Det er skideirriterende, at myrerne kravler ind her.
Ana sagde, du tog dem i at ryge, og at der gik ild i madrassen.
- Hvor har du været? - Har man ikke lov at more sig lidt?
Ikke når der sidder to børn alene hjemme -
- og ikke aner, hvor du er. Og så i den mundering.
Er det min skyld? Jeg skal altså spørge dig om lov til at være mor.
Det er, hvad der sker, når en syvårig ryger.
Der går ild i ting. Men du vidste måske ikke, at Mateo ryger?
Du skal ikke gå fra dem eller smide en brændende madras ud ad vinduet -
- og så tvinge dem til at bære den op igen. Han er kun syv år gammel.
Men han kan allerede såre folk som en på 40.
Han ville åbne køleskabet...
...med våde fødder.
Og han kaldte mig en luder.
Jo mere kærlighed jeg giver ham, -
- jo flere grimme ting kalder han mig.
Han sagde, det var min skyld, vi var blevet separeret.
Slog du ham?
Nej.
Jo.
Det er den eneste måde, han kan lære det på.
Jeg har købt togbilletter.
Fire pladser på første klasse.
Jeg har fundet en hyggelig pension, hvor vi kan overnatte.
Ungerne glæder sig helt vildt.
De snakker om Pyrenæerne, -
- som om vi skulle til Disneyland.
Skat, det, du ser der, er ikke stjerner.
Det er dit eget nervesystem.
Hvis du så i det mindste ville røre mig...
Vi er ruineret.
Færdige.
Vi kunne have...
Hids dig ned. Det var din ide.
Hvad er der sket? Hvor er de?
- Hvor er de? - Dit lede svin!
- Du er en forpulet morder. - Luk røven!
- Det var også din ide. - Vi må væk herfra.
- Jeg vil ikke i fængsel. - Du skal ingen steder.
Hvor er de?
Nedenunder. I kælderen.
Vi må beslutte, hvad vi gør med hende, der er i live.
Er der en, der er i live?
Der var to, men vi kunne ikke... Den ene døde.
Hvis vi melder det, er vi døde.
Lov mig, at ingen får noget at vide.
Jeg giver dig alle de penge, du vil have. Bare sig hvor mange.
Hjælp mig, hjælp mig.
Hvad laver du?
Hjælp mig!
Uxbal, lad hende være. Hun er jo død.
Hvad skal vi gøre?
Du må hjælpe mig.
Jeg ved det ikke. Lås pakhuset af.
Vent, Marambra. Marambra, hør nu her.
Hør nu på mig.
Tag toget i aften, så ses vi i morgen.
Du skal ikke lave planen om. Du skal ikke lave om på en skid.
Tag børnene med, og tag til Pyrenæerne.
Sig til Ana, at vi fejrer hendes fødselsdag, når I kommer tilbage.
Jeg har prøvet at bede, men jeg ved ikke, hvem jeg skal bede til.
Har du slet ikke sovet? Bare lad det få frit løb.
Jeg købte de forpulede ovne, fordi de var de billigste.
Fordi jeg havde brug for de skide penge.
Jeg vidste jo godt, at ovnene var noget lort.
Det er min skyld, Bea. Det er min skyld, det hele...
De er alle sammen døde...
25 mennesker. Der var kvinder blandt dem.
Og børn... Lili var blandt dem.
Jeg ville bede hende om tilgivelse, men hun var allerede død.
Jeg ved ikke, om jeg skal melde mig til politiet. Jeg er så bange...
Det var en ulykke, Uxbal.
Tag det roligt.
Du ved, hvad du skal gøre, Uxbal.
Gå ud og find dem, -
- og bed dem om tilgivelse.
Nej, ikke det...
Ikke det...
Tito...
Der har vi jo den fortabte søn.
Hvad sker der for dig? Jeg har prøvet at få fat på dig.
Jeg har lagt et hav af beskeder. Hvorfor tager du ikke telefonen?
Kom her.
Det er min forfløjne bror.
Hvad vil du have at drikke?
- Det ved jeg ikke. - Clara!
Mendoza var rasende. Han havde nær kappet nosserne af mig.
Clara, en... To Jack Daniel's.
Ingen af kineserne dukkede op på arbejde. Den slags koster en formue.
- Hvad gik der galt? - Der opstod et problem, Tito.
Hvad for noget? Hvorfor kom du ikke til mig?
Fordi... Det ved jeg ikke.
Kom her, Clarita.
Drik, så taler vi om det i morgen.
Hør her... Jeg må tale med dig, Tito.
Her er man nødt til at råbe eller røre ved hinanden.
Se lige hende der.
Kæft, du var tørstig.
Se bag mig. Pigen i pink.
Hende har jeg kneppet i røven. Hun elsker at få pik.
Hun er jo kun en lille pige.
Skål!
Jeg har ikke noget.
Her er det.
Er Chepas her?
Hvad er der med dig? Se ham lige.
Hvor længe er det, siden du sidst var i byen?
Det er mindst to år siden. Se ham nu.
Han ligner sgu Dalai Lama.
Her.
Hej, smukke.
Nej, du skal ikke give ham noget.
Lad ham lide.
Se ham engang.
Nu kan vi tale sammen. Vil du have nogle drinks?
Hent Chepas' ting. Jeg går på toilettet.
- Er I til noget, tøser? - Hvorfor? Vi ved jo, du er bøsse.
Din bror er en idiot. Ved du godt det?
- Din bror er en idiot. - Ja.
Ja, det er han.
Hvor mange børn har du?
- Hvor mange børn har du? - To.
- Hvor er de nu? - De er rejst.
Op til sneen.
- Sammen med hvem? - Sammen med deres mor.
- Hvorfor tog du ikke med? - Det kan jeg ikke.
Hvorfor kan du ikke det?
Fordi jeg er ved at dø.
Jeg er ved at dø af kræft.
PYRENÆERNE ER BIUTIFUL
Mateo, min skat?
Mateo.
Lille skat...
Hvad laver du dog her helt alene?
Jeg tissede i bukserne.
Det skal du ikke være ked af.
Hvad er der sket?
Mor straffede mig.
Hun efterlod mig her. Hun tog kun Ana med.
De tog op til sneen.
Hvad er der sket med dit ansigt?
Jeg har været meget uartig.
Far...
Lad mig forklare.
- Det var Anas fødselsdag, og Mateo... - Du skal ikke tale til mig.
Det er godt, du flytter.
Jeg er virkelig glad for, at du forsvinder. Er du med?
Dit dumme svin.
Du er et svin, er du! Du kan ikke engang se på mig, vel?
Giv mig det billede, Marambra.
Kom så, Mateo.
Børnene bliver her.
Jeg henter deres ting senere.
Du tager ikke Mateo. Det kan jeg lige så godt sige med det samme.
Kom her, skat.
- Vær sød at lade ham være. - Slip ham så.
Lad ham være. Du er vanvittig. Lad ham nu være.
Skrid med dig. Skrid. Skrid ad helvede til.
Giv slip, Marambra. Slip Mateo. Slip Mateo!
Slip så Mateo, Marambra.
Det kan jeg ikke...
Slip så, for helvede!
Marambra, slip Mateo. Slip ham så. Slip ham.
Slip ham. Slip ham. Slip ham.
Ana. Ana!
Tag din forpulede ring!
I kan blive på børneværelset.
Så rykker vi sammen på mit.
Hvor gammel er han?
Et år og to måneder.
Det vil sige, han runder de to måneder om fire dage.
Han hedder Samuel.
- Opkaldt efter Eto'o? - Ja.
- Ekweme var Barcelona-fan. - Hvem er Ekweme?
Hans far.
Sig, han skal tie stille. Få ham til at holde op.
Læg dig til at sove, Mateo.
Far, hvorfor bor Ige hos os?
Fordi hun ikke har noget hjem.
Og hun har et lille barn.
- Må jeg godt tage den? - Nej, det har jeg jo sagt.
Hvor er børnene?
Jeg har fulgt dem i skole.
- Hvorfor vækkede du mig ikke? - Du sov så godt.
Ana sagde, hun kendte vejen, og det var i orden med Mateo.
Hvad er klokken?
Det ved jeg ikke. Den må være et.
Jeg kan godt hente børnene, hvis du vil have det.
Han gik helt amok.
Liwei forrådte mig. Det var hans ide, det hele.
Du vidste jo selv, hvad han var for en.
Han smed dem i 300 meter fra kysten.
Shimuya svor på, at ligene sank til bunds.
Liwei troede, du ville forråde os. Jeg var også bange.
De har taget min familie. Min datter, Suyin.
Og så kom Liwei til mig og græd som pisket.
Det er jo vanvid. Hvad vil du have, jeg skal gøre?
Vi kan ikke blive her. Se at komme væk i en fart.
- Hvad er det, du vil? - Du er ikke uskyldig, Uxbal.
- Hvad? - Lad være med at spille dum.
Du må se at få styr på det.
Min familie sladrer ikke, det har du mit ord på.
Du må lukke munden på dem, du kender, der ved noget.
Nyheden har rystet hele nationen.
Seneste nyt er, at de fleste af de omkomne var mænd, -
- men blandt dem var også tre kvinder og to børn.
Det er ubehagelige billeder. Eftersøgningen fortsætter...
Nej, jeg ved det ikke.
Det er ikke sikkert. Nej, det er ikke sikkert.
Hvad? Nej.
I nærheden af kinesernes pakhus. Det ved jeg sgu ikke.
En familie eller sådan noget. Vent, det ringer på døren.
Nej, nej, nej, du skal ikke lægge på.
Hvad fanden laver du her?
- Jeg har lige hørt det. - Hvorfor fortalte du mig det ikke?
- Taler vi om det samme? - Det ved jeg ikke.
Taler vi om det samme? Sådan noget lort.
Vil du have noget at drikke?
- Marambras taske? - Lad den ligge.
Jeg forstår det slet ikke. Slog de dem ihjel, Uxbal?
- Dit lede svin. - For helvede, Uxbal...
Dit svin.
Hun var helt ude af den og stod og græd.
Skulle jeg bare have ladet hende stå udenfor?
Du er selv skyld i det, Uxbal.
Hvis jeg ser dig i nærheden af min kone eller mine børn -
- på mindre end en kilometers afstand, så sværger jeg ved mors navn, -
- at jeg slår dig ihjel. Jeg slår dig ihjel, dit røvhul.
Jeg kan ikke bevæge mig.
Det er, som om hvis jeg bevæger halsen, -
- vil mit hoved falde af.
Rolig. Der er ikke noget, der falder af.
Hvis jeg lukker øjnene, -
- så kommer tankerne.
De gør mig så bange.
Jeg ringede til dig. Jeg ringede mange gange.
Jeg kan ikke give børnene, hvad de har brug for.
Jeg er så ked af, jeg var ond mod Mateo.
Jeg gør, hvad jeg kan for at overleve.
Jeg vil så gerne være dig tro.
Men jeg vil også gerne have lidt sjov...
...som en luder.
Det må du ikke sige, Marambra.
Tilgiv mig.
Jeg har aldrig vidst, hvad jeg skulle give dig.
Jeg ved det stadig ikke.
Noget... Jeg har aldrig vidst det.
Men vi har såret hinanden så meget.
Tag mig med på ferie igen.
På klinikken bliver de nødt til at binde mig fast...
Rolig nu.
Rolig. Det skal nok gå. Det skal nok gå.
Hun er kommet hen det samme sted, hvor vi besøgte hende i sin tid.
Kan I huske det?
Og hun...
Vi må bare give hende ro til at hvile sig.
- Passer de godt på hende? - Ja.
Der er 20 mennesker, der tager sig af hende.
Jeg skulle kysse jer mange gange. Hun elsker jer meget højt.
- Må vi besøge hende? - Ja, selvfølgelig, min skat.
Men lige nu må vi lade hende hvile sig.
Du må ønske noget, skat.
Giv mig din hånd. Giv mig din hånd.
- Du stikker den ikke op i næsen. - Giv mig nu din hånd.
Er det en bussemand?
Det er noget, I skal have fra jeres far.
Passer du godt på den?
Lover du det?
- Passer du godt på den? - Ja.
Skal vi så ikke spise noget kage? Sæt dig ned, Ige.
Godt...
Det første, vi skal...
...og nu skal du ikke være ulækker...
...er at spise denne lækre chokoladekage.
Børnene er så glade for dig, Ige.
For dig og Samuel.
I har et hjem her. I må blive her, så længe I vil.
Nej, Uxbal. Jeg er også rigtig glad for børnene, -
- men når jeg har skrabet penge sammen, så tager jeg tilbage.
Det her er ikke noget sted for os.
Ekweme fortalte mig, at...
Vent lidt.
Der er nok til huslejen i et helt år -
- og meget mere.
Det er alt sammen til børnene. Er du med?
Tag pengene. Tag dem.
Tag dem.
Ige, jeg beder dig...
Vil du ikke nok blive her?
Jeg har brug for din hjælp.
Tag dem nu. Tag dem.
For helvede...
Hvad er der i vejen?
Ikke noget.
- Hvorfor er du ikke i skole? - Du skal ikke lyve for mig, far.
Kom her.
Ved din bror noget om det?
Du må ikke forlade os.
Det vil jeg heller ikke.
Se mig ind i øjnene.
Se på mit ansigt.
Lov mig, du vil huske mig.
Du må ikke glemme mig, Ana.
Du må ikke glemme mig, min skat.
Hej hej.
Ige?
Ja, det er mig. Jeg er kommet tilbage.
Far, er du okay?
Ja, min skat.
Gør det ondt?
Nej.
Jeg kan ikke falde i søvn. Tænd lyset.
Ringen ser mærkelig ud på din hånd.
Må jeg se den?
- Er den ægte? - Ja.
Det fortalte min far i hvert fald min mor.
Hvorfor har du den?
Fordi...
...farfar gav den til farmor...
...inden han forlod Spanien.
Hun var gravid og ventede mig...
...og hun så ham aldrig siden.
Den er flot. Jeg havde aldrig troet, jeg skulle røre en ægte diamant.
- Må jeg prøve den? - Ja.
- Den er din nu, min skat. - Mener du det?
Mor havde den altid på den her finger.
Hun sagde, den ikke var ægte.
Din mor hørte aldrig den lyd.
Hvad for en lyd?
Havets lyd.
Da jeg var dreng, -
- var der en radiostation, der spillede havlyde.
De kæmpestore bølger.
Lydene gjorde mig bange.
Hvorfor blev du bange?
Jeg var bange for havets dyb.
Vidste du, at når ugler dør, så hoster de en hårbolle op?
For alle de ting, der lever dernede.
Du burde ikke gå med hestehale. Det får dig til at ligne en ræv.
Det skræmmer uglerne væk.
Far?
Tror du ikke på mig?
Far...
Engang var der ingenting her.
Kun vand. Saltvand.
Ved du, hvordan det lød?
Og vinden.
Og de to sammen?
Hvad er der derovre?
Tilegnet mit smukke, gamle egetræ, Héctor González Gama, min far
Oversættelse: Henrik Thøgersen Scandinavian Text Service 2010